Tintura

Tintura on Eesti pärimusmuusika- ja hiphopansambel, mis alustas tegevust 2016. aastal. Ansambli liikmed on Karoliina Kreintaal (laul, viiul, vioola, Hiiu kannel, väikekannel, suupill), Taavet Niller (kontrabass, laul) ja Lauri Täht (taustad, sämplid, luubid, löökpillid, live-elektroonika).

Nende muusikat on kirjeldatud pärimus- ja linnakultuuri sümbioosina, milles põimuvad eri maade rahvamuusika, vinüülplaatide krõbin, sämplid arhiivisalvestistelt, hiphopirütmid ja rahvapillide kõla.

Ansambli esimene helikandja – singel "Liisa pehmes süles", mis põhineb Siberi eestlaste traditsioonilisel laulul – ilmus 2016. aastal suvel. 2018. aasta kevadel ilmus debüütalbum "Ebaõiglase uni", mida esitleti koos ansambliga Puuluup antud kontsertidel Tartus, Tallinnas ja Viljandis.

 Diskograafia 
 Albumid 
 "Kaugel üksi võõra rahva hulgas" (2020)
 "Ebaõiglase uni" (2018)

 Singlid
 "Liisa pehmes süles" (2016)
 "Risk" (2017)
 "Sõnum" (2018)

 Viited 

 Välislingid 
 Tintura Facebookis
 Tintura SoundCloudis

Kategooria:Eesti rahvamuusikaansamblid
Kategooria:2016. aasta muusikas